  Туспуктэм: Григорий Фомин Майя Бывальцева 2023-тӥ арын Удмуртиын 11-тӥ классэз йылпумъясь 6 сюрс пала пиналъёс огъя кун экзаменъёсты сётозы. Со сярысь элькунысь дышетонъя но тодосъя министерстволэн пресс-службаез ивортӥз. Экзаменъёсы пыриськон понна куриськонъёсты выпускникъёс 1-тӥ тулыспалозь сётыны кулэ. Отын дышетскись пусъе, кыӵе тодметъёсъя со тодон-валанъёссэ сэкерыны малпа. Ӟуч кылъя но математикая экзаменъёсты вань выпускникъёс сётозы. Со шор ёзо дышетсконниез йылпумъям сярысь аттестат басьтыны кулэ. Мукет тодметъёс вылӥ дышетсконние пырон понна кулэ. Тодэ вайытом, огъя кун экзаменъёсты сётонлэн валтӥсь люкетэз 26-тӥ куартолэзьысен 20-тӥ инвожоозь мыноз. Тегъёс: Удмуртия Дышетон экзамен  